વિસ્તરણ યોજનાઓ આગળ ધપાવવા તથા કાર્યકારી મૂડીની જરૂરિયાત પૂરી કરવા માટે આગામી મહિનાઓમાં વિવિધ ક્ષેત્રે કાર્યરત આશરે ત્રણ ડઝન જેટલી કંપનીઓ આઈપીઓના માધ્યમથી આશરે 35,000 કરોડનું ભંડોળ એકત્ર કરશે. આગામી સમયમાં આઈપીઓ લાવવાની યોજના ધરાવતી કંપનીઓમાં ઈન્ડિયન રિન્યુએબલ એનર્જી ડેવલપમેન્ટ એજન્સી, રેલ વિકાસ નિગમ, ઈરકોન ઈન્ટરનેશનલ, આરઆઈટીઈએસ, ગાર્ડન રિચ શિપબિલ્ડર્સ એન્ડ એન્જિનિયર્સ તથા મઝગાંવ ડોક એમ સરકારી માલિકીની છ કંપનીઓ સહિતની કંપનીઓનો સમાવેશ થાય છે.